**Podjela USKRSNICA u Općini Hrvace**

Uskrsnice u Općini Hrvace dobit će umirovljenici čija primanja ne prelaze 500,00 Eura, osobe bez primanja starije od 65 godina, roditelji njegovatelji te korisnici nacionalne naknade.

Uskrsnicu u iznosu od 50 Eura će dobiti umirovljenici s primanjima od 400-500 Eura, umirovljenici s primanjima do 400 Eura će dobiti uskrsnicu u iznosu od 100 Eura.

Korisnici nacionalne naknade imaju pravo na uskrsnicu u iznosu od 150 Eura, te roditelji njegovatelji, kao i osobe bez primanja stariji od 65 godina.

Primatelji mirovina sobom trebaju donijeti preslik osobne iskaznice, odrezak od mirovine za siječanj ili veljaču 2025.g, rješenje o inozemnoj mirovini ili izvadak banke deviznog računa, te izjavu ako nisu korisnici inozemne mirovine (izjava se potpisuje u Općini Hrvace).

Korisnici nacionalne naknade trebaju sobom ponijeti osobnu iskaznicu i Rješenje HZMO da su korisnici nacionalne naknade.

Roditelji njegovatelji trebaju uz osobnu iskaznicu ponijeti i Rješenje Centra za socijalnu skrb o statusu roditelja njegovatelja.

Osobe bez ikakvih primanja starije od 65 godina trebaju ponijeti osobnu i potvrdu HZMO-a da nisu korisnici mirovine te izjavu da nisu korisnici inozemne mirovine (izjava se potpisuje u Općini Hrvace).

**Podjela uskrsnica će biti u Hrvacama, u Općinskoj vijećnici od 7.4. - 11.4.2025. u vremenu od 09,00 do 12,00 sati.**